আজ থেকেই আমেরিকার শুল্ক? বিকেলে হোয়াইট হাউসে বিবৃতি ট্রাম্পের

ওয়েবডেস্ক: ট্রাম্পের অপ্রত্যাশিত শুল্ক চাপানোর (Reciprocal Traiff) হঁশিয়ারিতে কাঁপছে আন্তর্জাতিক বাজার। বুধবার ভারতের বাজারও খানিকটা ধীর গতিতে শুরু হয়েছে। গত ১০০ বছরের বাণিজ্যে আজ, বুধবার এক বিশেষ দিন। সৌজন্যে আমেরিকার (US) প্রেসিডেন্ট ডোনাল্ড ট্রাম্পের (Donald Trump) ঘোষণা রোসিপ্রোক্যাল ট্যারিফ। ভারত, চীন, কানাডার মতো দেশগুলি থেকে আমদানি করা পণ্যে বিপুল শুল্ক চাপানোর ঘোষণা ট্রাম্পের। আন্তর্জাতিক বিশ্লেষকরা জানিয়েছেন, হচ্ছে গত ১০০ বছরে তা হয়নি। কত পরিমাণ শুল্ক কীভাবে চাপানো হবে তা নিয়ে উদ্বেগে বাজার। এদিন ভারতে টাকার দর আমেরিকার ডলারের থেকে ২২ পয়সা কমে যায়। বিকেলে হোয়াইট হাউসে বক্তব্য পেশের কথা আমেরিকার প্রেসিডেন্টের। সেদিকেই নজর সারা বিশ্বের।

ট্রাম্পের ঘোষণা ছিল, যেসব দেশ আমেরিকার পণ্যে ভারী শুল্ক চাপায় তাদের উপর কড়া শুল্ক চাপানো হবে। দুই এপ্রিলকে আমেরিকার স্বাধীনতা দিবস হিসেবেও উল্লেখ করেন তিনি। আমেরিকার বাণিজ্য বিভাগ সূত্রে খবর, যেসব দেশ আমেরিকার এই বাণজ্য যুদ্ধে টার্গেট করা হয়েছ তাদের মধ্যে রয়েছে চীন, ভিয়েতনাম, ইউরোপিয় ইউনিয়ন, মোক্সিকো, আয়ারল্যান্ড, জার্মানি, তাইওয়ান, জাপান। এছাড়া দক্ষিণ কোরিয়া, ভারত, থাইল্যান্ড, ইতালি, সুইজারল্যান্ড, মালয়েশিযা। ইতিমধ্যে ভারত আমেরিকা থেকে আমদানি করা পণ্যে বিপুল শুল্ক কর কমিয়েছে।

আরও পড়ুন: মহাকাশ থেকে ভারতকে কেমন দেখায়? জানুন সুনীতার উত্তর

উল্লেখ্য, গত, ১৩ ফেব্রুয়ারি ভারত ও আমেরিকা দ্বিপাক্ষিক বাণিজ্যের জন্য নতুন গোল ঠিক করে। মোট দ্বিপাক্ষিক বাণিজ্য ২০৩০ সালের মধ্যে ৫০০ বিলিযন ডলার করার উদ্যোগ নেওয়া হয়।